Diari Oficial de la Generalitat Valenciana


Sumari del DOGV 7153, del 15-11-2013 (2013/10715)

RESOLUCIÓ de 12 de novembre de 2013, del director general d'Universitat, Estudis Superiors i Ciència, de l'Orde 2/2013, de 7 de gener, i l'Orde 54/2013, de 5 de juny de la Conselleria d'Educació, Cultura i Esport, per la qual es complementa la compensació als beneficiaris de les universitats de la Comunitat Valenciana, en la part no finançada a càrrec dels Pressupostos Generals de l'Estat, de les beques de matrícula de la convocatòria aprovada per Resolució de 2 d'agost de 2012, de la Secretaria d'Estat d'Educació, Formació Professional i Universitats, per la qual es convoquen beques de caràcter general i de mobilitat per al curs acadèmic 2012-2013.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7153

Data del DOGV
:   15-11-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/10406


Data del document
:   12-11-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 12 de novembre de 2013, del director general d'Universitat, Estudis Superiors i Ciència, de l'Orde 2/2013, de 7 de gener, i l'Orde 54/2013, de 5 de juny de la Conselleria d'Educació, Cultura i Esport, per la qual es complementa la compensació als beneficiaris de les universitats de la Comunitat Valenciana, en la part no finançada a càrrec dels Pressupostos Generals de l'Estat, de les beques de matrícula de la convocatòria aprovada per Resolució de 2 d'agost de 2012, de la Secretaria d'Estat d'Educació, Formació Professional i Universitats, per la qual es convoquen beques de caràcter general i de mobilitat per al curs acadèmic 2012-2013. [2013/10743]  
  
  
Per Orde 2/2013, de 7 de gener, de la Conselleria d'Educació, Cultura i Esport, es complementa la compensació als beneficiaris de les universitats públiques de la Comunitat Valenciana, en la part no finançada a càrrec dels Pressupostos Generals de l'Estat, de les beques de matrícula de la convocatòria aprovada per Resolució de 2 d'agost de 2012, de la Secretaria d'Estat d'Educació, Formació Professional i Universitats, per la qual es convoquen beques de caràcter general i de mobilitat per al curs acadèmic 2012-2013, esta orde va ser modificada per l'Orde 54/2013, de 5 de juny, en el sentit d'ampliar la compensació a totes les universitats que integren el Sistema Universitari Valencià.  
  
En data 26 de setembre de 2013 la comissió, prevista en la base quarta de la mencionada Orde de 2 de gener de 2013, va valorar la certificació emesa per cada universitat, amb el vistiplau del rector de la universitat corresponent, acreditativa del nombre d'estudiants beneficiaris de la beca de matrícula, amb especificació de l'import individual i total que correspon aportar a la Generalitat.  
La Subdirecció General d'Universitat, Estudis Superiors i Ciència, com a òrgan instructor del procediment i a la vista de l'informe de l'òrgan col·legiat, eleva la proposta de resolució al director general d'Universitat, Estudis Superiors i Ciència per a la seua firma i posterior publicació en la pàgina web de la Conselleria d'Educació, Cultura i Esport.  
  
Una vegada transcorregut el termini d'al·legacions, examinades estes, i per delegació de la consellera d'Educació, Cultura i Esport, establida en la base cinquena de l'Orde 2/2013 de 7 de gener, resolc:  
  
  
Primer  
Aprovar la relació dels alumnes beneficiaris de la beca de matrícula amb l'import corresponent a cada un d'ells, de la convocatòria aprovada per Resolució de 2 d'agost de 2012, de la Secretaria d'Estat d'Educació, Formació Professional i Universitats, per la qual es convoquen beques de caràcter general i de mobilitat per al curs acadèmic 2012-2013 als quals se'ls compensa la part no finançada a càrrec dels pressupostos generals de l'Estat (annex I).  
  
Segon   
Aprovar la compensació per la diferència entre l'import concedit per l'Administració estatal d'acord amb la Resolució de 2 d'agost de 2012, abans mencionada, i la quantia de la taxa per matrícula establida en el Decret 110/2012, de 6 de juliol, del Consell, pel qual es fixen les taxes a satisfer per la prestació de servicis acadèmics universitaris per al curs 2012-2013 en les universitats que integren el Sistema Universitari Valencià, en els imports que a continuació es detallen:  
  
Universitat de València-Estudi General 3.796.938,41 -  
Universitat Politècnica de València 2.061.878,49 -  
Universitat d'Alacant 2.019.434,82 -  
Universitat Jaume I de Castelló 898.225,06 -  
Universitat Miguel Hernández d'Elx 860.800,05 -  
Universitat Cardenal Herrera-CEU 189.967,41 -  
Universitat Catòlica de València Sant Vicent Màrtir 626.061,78 -  
Universitat Internacional Valenciana 38.094,27 -  
  
Tercer  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar un recurs potestatiu de reposició o bé plantejar directament un recurs contenciós administratiu, en els terminis i davant els òrgans que s'indiquen tot seguit:  
  
a) El recurs de reposició s'haurà d'interposar davant la consellera d'Educació, Cultura i Esport, en el termini d'un mes comptador des de l'endemà de la publicació en el Diari Oficial de la Comunitat Valenciana.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació en el Diari Oficial de la Comunitat Valenciana.  
  
València, 12 de novembre de 2013.- El director general d'Universitat, Estudis Superiors i Ciència: José Miguel Saval Pérez.